पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। राजधानी में पिछले 10 सालों में जनसंख्या तेजी से बढ़ी है। इसका प्रमुख कारण यहां की जलवायु, रोजगार और कानून व्यवस्था मानी जा सकती है। सोमवार को जनसंख्या के अंतिम आंकड़े जारी किए गए। इसे मुताबिक, राजधानी में पिछले 10 वर्षों में 80.9 प्रतिशत जनसंख्या बढ़ी है। एक दशक में जनसंख्या घनत्व में 40 अंकों की बढ़ोतरी हुई है। वर्ष 2001 में यह घनत्व 196 था जो वर्ष 2011 की जनगणना में 236 हो गया है।
जनसंख्या के अंतिम आंकड़े जारी करते हुए जनगणना निदेशालय के डायरेक्टर सचिन सिन्हा ने बताया कि एक मार्च 2011 की स्थिति में देश की जनसंख्या 1210. 6 मिलियन थी जबकि मध्यप्रदेश में इसी दिन आबादी 72.6 मिलियन दर्ज की गई। प्रदेश में ग्रामीण इलाकों में 52.6 तथा शहरी क्षेत्र में 20.1 मिलियन लोग निवासरत मिले।
शहरी इलाकों में सबसे अधिक जनसंख्या इंदौर में 12.1 प्रतिशत वृद्धि के साथ 2.4 मिलियन रही। भोपाल में 9.6 और जबलपुर में 7.2 फीसदी आबादी बढ़ी है। रीवा जिले में ग्रामीण आबादी 1. 97 फीसदी बढ़ी है जो प्रदेश में बढ़ी ग्रामीण आबादी का 3.7 प्रतिशत है।
आंकड़ों के मुताबिक, महिला पुरुष अनुपात वर्ष 2001 की अपेक्षा वर्ष 2001 में 12 पाइंट नीचे आया है। वर्ष 2001 में यह 931 था जो वर्ष 2011 में 919 तक पहुंच गया है।
इस मौके पर एक दशक के तुलनात्मक आंकड़े जारी करते हुए यह भी बताया गया कि प्रदेश में कुल 31.6 मिलियन लोग कामकाज से जुड़े हुए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn